ສະຫະພັນນັກສຶກສາ ຫວຽດນາມ ຢູ່ ອົດສະຕາລີ ພ້ອມກັບບັນດາສະມາຄົມນັກສຶກສາຫວຽດນາມຢູ່ບັນດາລັດ, ເຂດແຄ້ວນ ແລະ ມະຫາວິທະຍາໄລອົດສະຕາລີ ໄດ້ຈັດຕັ້ງການເຄື່ອນໄຫວຫຼາຍຢ່າງເພື່ອຕ້ອນຮັບປີໃໝ່ໃນທ້າຍອາທິດຜ່ານມາ ແລະ ກໍ່ແມ່ນມື້ທຳອິດຂອງວັນສົ່ງທ້າຍປີ ໃໝ່ ສະຫຼຸ 2021.
ນີ້ແມ່ນບັນດາການເຄື່ອນໄຫວທີ່ມີຄວາມຄວາມໝາຍຫຼາຍຢ່າງ, ເພື່ອແນໃສ່ສ້າງສະຖານທີ່ລະຫຼິ້ນສຳລັບນັກສຶກສາອາດຈະພົບປະ ແລະ ສ່ວນໃດສ່ວນໜຶ່ງ ແມ່ນຫຼຸດຜ່ອນຄວາມຄິດຮອດເຮືອນໃນໄລຍະປີໃໝ່ວຽນມາ.
ຕາມນັກຂ່າວ VOV, ຢູ່ລັດ New South Wales, ລັດທີ່ມີປະຊາກອນຫຼາຍທີ່ສຸດໃນອົດສະຕາລີແລະຍັງມີນັກສຶກສາຫວຽດນາມທີ່ພວມຮໍ່າຮຽນເປັນຈຳນວນຫຼວງຫຼາຍ, ສະມາຄົມນັກສຶກສາ ຫວຽດນາມ ຢູ່ລັດ New South Wales ໄດ້ຈັດງານບຸນ “ຕ້ອນຮັບປີໃໝ່” ສຳລັບນັກຮຽນ. ນອກຈາກການຈັດການປະຊຸມ, ການໂອ້ລົມ, ການເຕົ້າໂຮມກິນເຂົ້ານຳກັນ ແລະ ການແລກປ່ຽນການສຶກສາຕາມປົກກະຕິ, ງານບຸນ "ບຸນເຕັດເຕົ້າໂຮມ"... ເພື່ອໃຫ້ນັກສຶກສານານາຊາດສາມາດເຂົ້າໄປໃນບັນຍາກາດທີ່ເບີກບານມ່ວນຊື່ນ ແລະ ເຕັມໄປດ້ວຍຄວາມຮັກຕໍ່ປະເທດໃນເວລາທີ່ຕ້ອນຮັບບຸນເຕັດຢູ່ຫ່າງຈາກບ້ານ.
ຢູ່ລັດ Queenland, ລັດທີ່ຕັ້ງຢູ່ທາງທິດຕາເວັນອອກສຽງເໜືອ ຂອງອົດສະຕາລີ, ສະມາຄົມນັກສຶກສາຫວຽດນາມຢູ່ທີ່ນີ້ກໍ່ໄດ້ຈັດງານລ້ຽງ “ອາຫານຫວຽດນາມ” ໃນບັນຍາກາດທີ່ອົບອຸ່ນແລະເຕັມໄປດ້ວຍຄວາມຮັກແພງເຊິ່ງກັນແລະກັນແລະປາດຖະໜາວ່າປີໃໝ່ ໂລກລະບາດຈະໄດ້ຄວບຄຸມໃນໄວໆນີ້, ສະນັ້ນການຮຽນຮູ້ຈະຫັນໄປສູ່ເວທີ "ປົກກະຕິໃໝ່" ແລະ ນັກສຶກສາສາມາດກັບໄປຢາມຄອບຄົວຂອງພວກເຂົາ.
ສະມາຄົມນັກສຶກສາຫວຽດນາມຢູ່ລັດອື່ນໆເຊັ່ນ Victoria, ອົດສະຕາລີໃຕ້ ຫລື ມະຫາວິທະຍາໄລທົ່ວ ອົດສະຕາລີ ກໍ່ໄດ້ຈັດກິດຈະກຳທີ່ມີຄວາມໝາຍ ໃຫ້ນັກສຶກສາຢູ່ທີ່ນີ້ ເພື່ອ ສະເຫຼີມສະຫຼອງປີໃໝ່ ພ້ອມກັນໃນວັນບຸນເຕັດດ້ວຍກິດຈະກຳວັດທະນະທຳ, ເກມລະຫຼິ້ນພື້ນເມືອງ.
ສິ່ງທີ່ໜ້າສັງເກດນັ້ນແມ່ນ, ນັກຮຽນໂຊກດີຈຳນວນໜຶ່ງຈາກສະມາຄົມນັກສຶກສາຫວຽດນາມຢູ່ລັດ Victoria ໄດ້ກັບຄືນບ້ານເກີດເມືອງນອນເພື່ອສະເຫຼີມສະຫຼອງບຸນເຕັດພ້ອມກັບຄອບຄົວ, ແຕ່ເຂົາເຈົ້າໄດ້ຈັດກິດຈະກຳທາງສັງຄົມເຊັ່ນ: ໄປກຸສົນເພື່ອມອບຂອງຂວັນທີ່ອົບອຸ່ນສຳລັບນັກຮຽນທີ່ປະສົບກັບຄວາມຫຍຸ້ງຍາກຢູ່ແຂວງ ເງະອານ.
ເປັນທີ່ຮູ້ກັນວ່າ, ວັນທີ 7 ກຸມພາ, ສະຖານທູດຫວຽດນາມປະຈຳອົດສະຕາລີໄດ້ຈັດງານລ້ຽງສະຫຼອງປີ ໃໝ່ສຳລັບຊາວຫວຽດນາມອາໄສຕ່າງປະເທດ. ນະທີ່ນີ້, ທ່ານ ເຈິ່ນບ໊າຟຸກ, ກຳມະການສູນກາງແນວໂຮມປະເທດຊາດ, ປະທານສະມາຄົມນັກທຸລະກິດ ຫວຽດນາມ ຢູ່ອົດສະຕາລີ ໃຫ້ຮູ້ວ່າ, ໃນສະພາບການຂອງ ຊາວຫວຽດນາມຫຼາຍຄົນບໍ່ສາມາດກັບເມືອບ້ານເພື່ອສະເຫຼີມສະຫຼອງບຸນເຕັດກັບຄອບຄົວທີ່ຈັດໂດຍສະຖານທູດຫວຽດນາມປະຈຳ ອົດສະຕາລີ ໄດ້ຊ່ວຍໃຫ້ປະຊາຊົນມີຄວາມໃກ້ຊິດກັບບ້ານເກີດເມືອງນອນຂອງພວກເຂົາ ແລະ ຫຼາຍຄົນຮູ້ສຶກອົບອຸ່ນເຖິງແມ່ນວ່າພວກເຂົາຈະບໍ່ຕ້ອນຮັບບຸນເຕັດກັບຄອບຄົວຂອງພວກເຂົາ.
ເນື່ອງໃນໂອກາດນີ້, ສະຖານທູດຫວຽດນາມ ໄດ້ມອບຫຼຽນໄຊແຮງງານຊັ້ນສູງໃຫ້ທ່ານ Phillip Stonehouse, ອະດີດເຈົ້າໜ້າທີ່ພະແນກການຕ່າງປະເທດອົດສະຕາລີ ແລະທ່ານ ເຈິ່ນບ໊າຟຸກ ສຳລັບການປະກອບສ່ວນສຳຄັນຂອງລາວໃນການຊຸກຍູ້ການພົວພັນຫວຽດນາມ - ອົດສະຕາລີ.
ບຸນຄົງ